Emätin puhdistaa itse itsensä, eikä emättimen sisäpuolen suihkuttelu ole tarpeen. Lähtökohtaisesti vesipesu on intiimihygieniaan riittävä ja suositeltava. Jos alapäätä haluaa pestä pesuaineella, kannattaa valita erikseen intiimialueille tarkoitettu pesuaine. Liiallinen pesu voi olla haitallista bakteeritasapainon järkkymisen kannalta – yhdestä kahteen vesipesua päivässä on riittävä pesutiheys.